  Константин Вознесенских Анжелика Тихонова корреспондент 4-тӥ южтолэзе Удмуртиысь эмъюртъёсы коронавирусэн черлам 77 адямиез понӥзы. Берло нуналскын 5 сюрс 738 эскеронъёс ортчытӥзы. Висёнэз 919 муртлэсь шараязы, со пӧлын 14 аресозь 154 пиналъёс но 65 арессэс ортчем 248 арлыдоос. Со сярысь элькунысь оперативной штаб ивортӥз. Та дыре эмчиос доразы эмъяськись 13 сюрс 701 адямиез чакласа возё. Эмъяськонниын кыллись 205 муртлэн тазалыкез секыт лыдъяське, со пӧлысь 53 адями тыосты шокатӥсь аппарат борды итэмын. 2 сюрс 501 мурт йӧназ. 11 адями улонысь кошкиз. Кышномуртъёслы 65, 67, 73, 75, 79, 80, 87 арес вал, воргоронъёслы – 74, 78, 81, 82 арес. 5-тӥ южтолэзьлы Удмуртиын коронавирусэн черлан 154 сюрс 925 учыр лабораториосын зэматэмын. 132 сюрс 565 адями йӧназ, 3 сюрс 836 мурт улонысь кошкиз. Тегъёс: коронавирус Удмуртия Ижкар Тазалык  